open-index/open-wikipedia-markdown huggingface dataset:
שיוותריום

**שיוותריום** (שם מדעי: *Sivatherium*; מיוונית: "הבהמה של שיווה") הוא סוג של יונק נכחד ממשפחת הג'ירפיים שחי באפריקה, במזרח התיכון, ובתת-היבשת ההודית החל מלפני 5 מיליון שנה עד לפני כמיליון שנה. ישנן טענות שהמין S. Maurusium שרד עד כ-8,000 שנה לפני זמננו, בהתבסס על ציורי מערות מסהרה ומהודו, אך אין מאובנים של שיוותריום שמתוארכים לתקופה זו. המין שיוותריום גיגנטאום (Sivatherium giganteum) היה הגדול מבין מיניו, והגיע ל-1,246 קילוגרמים, ובכך היה הגדול ביותר מבין המינים במשפחת הג'ירפיים, ואחד מבין מעלי הגירה הגדולים ביותר.

## מאפיינים
[300px|ממוזער|איור של שיוותריום מאת [היינריך הארדר.]]לשיוותריום היה מבנה ייחודי בקרב הג'ירפיים, שכלל צוואר קצר יחסית, רגליים קצרות ועבות, זוג קרניים שמזכירות במראה קרני אייל קורא, וזוג קרניים נוסף קטן יותר מעל לעיניים. הקרניים היו מכוסות בעור, כמו אצל הג'ירף. גובהו עד לצוואר היה 2.2 מטרים, וגובהו הכולל כ-3 מטרים. משקלו, לפי מחקר שפורסם בשנת 2016, היה 1.2 טון מטרי, אך ההערכה לא כללה את הקרניים. משקל זה מתחרה בגדולים מבין מעלי הגירה המודרניים, כגון הגאור או הג'ירף. לשיוותריום היו רגליים קדמיות חזקות יחסית לבני משפחתו. הסיבה לעובי עצמות הרגליים הייחודי בקרב בני משפחת הג'ירפיים היא שהגולגולת של השיוותריום גדולה וכבדה מזו של ג'ירפיים דומים בגודלם ועצמות הרגליים הקדמיות מספקות תמיכה.

השיניים של המין S. Hendeyi מדרום אפריקה היו קצרות ושטוחות, ארוכות משל הג'ירף, אך קצרות משיני רוב לוחכי העשב. תזונתו הייתה מעורבת וכללה גם עשב וגם עלים. במין זה התקיימה דו-צורתיות זוויגית כאשר לזכרים היו הקרניים הגדולות, אשר שימשו כנראה לניגוח יריבים.

## היסטוריה
מאובני השיוותריום התגלו לראשונה על ידי יו פלקונר ופרובי תומאס קוטלי בשנת 1836 למרגלות רכס ההימלאיה. היצור קיבל את שמו עקב גודלו ועקב מאובניו שנמצאו בהודו. בתחילה סברו החוקרים שהשיוותריום הוא חוליה מקשרת בין מכפילי הפרסה לבין הפילאים. הבלבול נגרם ממבנה השלד של השיוותריום. עקב כך, ההערכות ראשוניות של המסה היו כ-6.5 טון מטרי, כמסת פיל אפריקני בוגר. מאובני שיוותריום התגלו בקניה, תוניסיה, אתיופיה, מרוקו, דרום אפריקה, אוגנדה, צ'אד, הודו, מלאווי, רוסיה, טג'יקיסטן, טורקיה, ג'יבוטי ופקיסטן.

בשנת 1873, העלה ג'יימס מורי את ההשערה שמדובר בחוליה קדומה בענף של האנטילוקפרה. בשנת 1988 ר' ל' קרול העביר את השיוותריום למשפחת הג'ירפיים ובשנת 2010 הועבר השיוותריום לתת משפחת השיוותרים במשפחה זו.

## קישורים חיצוניים

## הערות שוליים

קטגוריה:בעלי חיים שתוארו ב-1836
קטגוריה:ג'ירפיים פרהיסטוריים
קטגוריה:טקסונים שתוארו בידי יו פלקונר
קטגוריה:יונקים שחיו בפליוקן באסיה
קטגוריה:יונקים שחיו בפליוקן באפריקה
קטגוריה:יונקים שחיו בפלייסטוקן באסיה
קטגוריה:יונקים שחיו בפלייסטוקן באפריקה
קטגוריה:מאובני טקסונים שתוארו ב-1836
קטגוריה:מגה-פאונה של הפלייסטוקן באירואסיה
קטגוריה:מכפילי פרסה שחיו בפלייסטוקן
ג'ירפה ג'ומה

**ג'ירפה ג'ומה** (שם מדעי: *Giraffa jumae*) הוא מין נכחד של מכפיל פרסה שחי לפני 5.3 מיליון עד 126,000 שנה. מאובניו נמצאו ממלאווי עד לצ'אד וייתכן שגם בטורקיה. מין  זה היה קרובם הקדום של הג'ירפות החיות והוא שייך לסוג ג'ירף שבמשפחת הג'ירפיים.

המאובנים התגלו ב-1967 על ידי החוקר לואיס ליקי ונמצאה ממנו גולגולת. לצידו נמצאו עוד פרסתנים גדולים כמו הקרנף רחב-שפה, מטרידיוכרוס וההיפופוטם הנכחד היפופוטם גורגופס (*Hippopotamus gorgops*).

## קישורים חיצוניים

קטגוריה:טקסונים שתוארו בידי לואיס ליקי
קטגוריה:בעלי חיים שתוארו ב-1967
קטגוריה:ג'ירפיים פרהיסטוריים
קטגוריה:מגה-פאונה של הנאוגן באפריקה
קטגוריה:מגה-פאונה של הפלייסטוקן באפריקה
קטגוריה:יונקים שחיו בפליוקן באפריקה
קטגוריה:יונקים שחיו בפלייסטוקן באפריקה
קטגוריה:מכפילי פרסה שחיו בפלייסטוקן
קטגוריה:מאובני טקסונים שתוארו ב-1967
טרטורניס

**טרטורניס** (שם מדעי: *Teratornis*; מילולית: "**עוף מפלצתי**") הוא סוג נכחד של עוף דורס ממשפחת הטרטורניסים, הקרובה לקונדורים שחי בתקופת הפליסטוקן, וייתכן שאף בראשית ההולוקן (התקופה העכשווית).

## מאפיינים
מאובני הטרטורניס נמצאו במגוון אתרים ארכאולוגיים ברחבי ארצות הברית; באורגון, דרום נבאדה, אריזונה, פלורידה ובעיקר בקליפורניה סביב בורות הזפת  שב, לוס אנג'לס. נמצאו מעל 100 מאובנים של עופות אלו.

עופות אלו היו גדולים מאוד עם מוטת כנפיים באורך 3.5–3.8 מטרים, גובה של 75 ס"מ ומשקל של 15 ק"ג, גדולים בהרבה מהגדולים שבדורסים הקיימים ובראשם קונדור האנדים וקונדור קליפורני, קרוביהם הרחוקים. הם היו בעלי מקור ארוך שהותאם לאכילת נבלות והטפרים היו גדולים אך חלשים יחסית, כך שהם לא הותאמו לציד כמו העיטים. כנפיהם נועדו לדאייה על זרמי אוויר חם.

עופות אלה תפקדו כמו הנשרים של תקופתם ונאספו סביב פגרים של חיות, לעיתים כאלה שנלכדו בבורות טובעניים.

בסוג זה נמצאו שני מינים. בעבר היה מין נוסף שהשתייך אליהם אך הוא הופרד מאוחר יותר לסוג עצמאי בשם אוסקרוויס (*Oscaravis olsoni*).

## קישורים חיצוניים

240px|ממוזער|שחזור של טרטורניס

קטגוריה:ערכים שבהם תבנית בריטניקה אינה מתאימה
קטגוריה:טרטורניסים
קטגוריה:בעלי חיים שחיו בפלייסטוקן באמריקה הצפונית
קטגוריה:מאובני טקסונים שתוארו ב-1909
פלאותריום

**פלאותריום** (שם מדעי: *Palaeotherium*; מילולית: "בהמה עתיקה") הוא סוג של יונק נכחד מהמשפחה הקדומה פלאותריומיים, אשר חי בתקופת האאוקן לפני 45 מיליון שנה באירופה במדינות: יוון, הממלכה המאוחדת, צרפת, גרמניה, ספרד ופורטוגל. יצור זה היה מאבותיו של הסוס והיה קרוב משפחה של ההירקותריום.

יצור זה התגלה על ידי החוקר הצרפתי ז'ורז' קיווייה, שבדק מאובני גולגולת של היצור וקבע שהוא סוג נכחד של טפיר, ואכן אף תואר כך לאורך שנים. אולם, מבדיקה של מבנה חלל האף נראה שהוא לא תוכנן להחזיק חדק כמו של הטפיר. מחקרים מעודכנים קבעו שיצור זה היה קרוב רחוק של בני משפחת הסוסיים ומאבותיהם.
## מאפיינים
הפלאותריום הגיע לגובה 75 עד 145 ס"מ ולמשקל של 20 עד 350 ק"ג, וכנראה שלעיתים הגיע עד כדי גובהו של סוס והיה בעל צוואר ארוך יותר. גולגולתו דמתה מעט לגולגולת של סוס, אך בשונה מסוסים היו לו 3 אצבעות ברגליו והוא היה איטי בהרבה.

הפלאותריום היה דומה לאוקפי, אך חסון יותר ממנו. הוא חי ביערות הגשם בדרום אירופה בתקופת האאוקן, וניזון מצמחיית קרקעית היער. ייתכן שהיה קרוב להיראצ'יוס מאותה תקופה.

היצור נכחד לאחר האאוקן, כאשר התייבשו יערות הגשם והפכו לערבות פתוחות.

## קישורים חיצוניים

קטגוריה:בעלי חיים שתוארו ב-1804
קטגוריה:טקסונים שתוארו בידי ז'ורז' קיווייה
קטגוריה:פלאותריומיים
קטגוריה:מגה-פאונה של הפלאוגן באירואסיה
קטגוריה:יונקים שחיו באאוקן באירופה
קטגוריה:מפריטי פרסה שחיו באאוקן
צראטוגאולוס

**צראטוגאולוס** (שם מדעי: *Ceratogaulus*) הוא סוג נכחד של מכרסם . הוא השתייך למשפחה נכחדת, שהיצור הקרוב אליה ביותר כיום הוא הבונה ההררי ממורדות הרי הרוקי. מאובני היצור נמצאו לאורך המישורים הגדולים של אמריקה הצפונית.

זהו המכרסם היחיד המוכר שהיה בעל זוג קרניים מעל מצחו שהזכירו קרני קרנף. יצור זה הוא גם היונק המקורנן הקטן ביותר, ולמעט הארמדיל המקורנן (Peltephilus) הוא היונק המתחפר היחיד שהיה בעל קרניים.
## תיאור
לְצַרְטַגָּאוּלוּס יש זוג קרניים גדולות יחסית לגופו, היוצאות מעצם האף. אורך גופו כ-30 סנטימטרים, ומבנה גופו דמוי מרמיטה, עם כפות רגליים קדמיות גדולות ושטוחות שמסייעות לו בחפירה. שיניו גדולות ועיניו קטנות יחסית לגופו, מה שמעיד על ראייה חלשה כמו זו של החולד. ממראהו נראה שהיה יצור מתחפר, כיוון שעל הקרקע היה איטי ופגיע. הקרניים היו מצוייות על ראשי הזכרים והנקבות כאחד.

## תפקיד הקרניים
ישנן השערות שונות לגבי תפקיד הקרניים. השערה אחת היא שהקרניים שימשו לחפירה או לקרבות בין הפרטים. השערה זו אינה תואמת עם הממצאים האבולוציוניים, שכן נראה שהקרניים זזו לאחור במשך הזמן, כך שהן הפכו מתאימות פחות לחפירה ולשימוש בקרן ככלי בקרב.

השערה נוספת היא שהקרניים שימשו להצגה לצורך חיזור. השערה זו גם היא נראית לא סבירה, שכן ראייתם החלשה לא אפשרה לנקבה הפוטנציאלית להבחין בגודל הקרניים.

השערה אפשרית אחרת היא שהקרניים שימשו כהגנה מפני טורפים. הם הגנו על אזור הצוואר באמצעות הרמה של הראש לכיוון הגב. השערה זו מסבירה את הממצאים שמראים שהקרניים זזו אחורה לאורך זמן, שכן כך הם סיפקו הגנה טובה יותר למכרסם.

תופעה דומה ניתן לראות בלטאה מסוג איגואנית מקרינה לה יש עורף קוצני המגן על הצוואר מפני טורפים.

**גלריה**
קובץ:Ceratogaulus anecdotus.jpg|שחזור של צראטגאולוס


## קישורים חיצוניים

קטגוריה:בעלי חיים שתוארו ב-1902
קטגוריה:דמויי סנאי
קטגוריה:טקסונים שתוארו בידי וויליאם דילר מתיו
קטגוריה:יונקים שחיו בנאוגן באמריקה הצפונית
קטגוריה:יונקים שחיו בפלייסטוקן באמריקה הצפונית
קטגוריה:מכרסמים שחיו בנאוגן
קטגוריה:מכרסמים שחיו בפלייסטוקן
קטגוריה:מאובני טקסונים שתוארו ב-1902
קטגוריה:טקסונים שהתפתחו במיוקן
סינדיוצרס

**סינדיוצרס** (שם מדעי: *Syndyoceras*) הוא סוג של יונק נכחד מסדרת מכפילי פרסה שחי בתקופת המיוקן בערבות מרכז אמריקה הצפונית. היצור נראה כמו צבי אך היה שונה ממכפילי הפרסה המודרניים והשתייך למשפחה הנכחדת פרוטוצרטיים (Protoceratidae).

אורכו של היונק הגיע ל-1.6 מטר ומשקלו ל-60 ק"ג. בניגוד לצבאים היו לו שתי אצבעות עבות דמויות-פרסה בכל רגל. הגולגולת של הסינדיוצרס הייתה גדולה והיו בה זוג קרניים שמוקמו בין העיניים לאוזניים, ועוד קרן גדולה מפוצלת לשניים על החוטם. הניבים היו דקים יותר משיני צבאים ודמו לניבי אייל המושק. ממבנה הגולגולת ייתכן שהיה ליצור אף בולבוסי בדומה לסאיגה.

יונקים אלה תפקדו בתור הצבאים של המיוקן ונעו בעדרים במישורי אמריקה. ככל הנראה הקרניים הייחודיות סייעו להם להילחם ביריבים, למשוך בני זוג וכן להתגונן מטורפים.

**גלריה**
קובץ:Syndyoceras cooki.jpg
קובץ:Syndyoceras model.jpg
קובץ:Syndyoceras.jpg


## קישורים חיצוניים

ממוזער|ימין|300px|שלד של סינדיוצרס

קטגוריה:פרוטוצרטיים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1905
סינתטוצרס

**סינתטוצרס** (שם מדעי: *Synthetoceras*) הוא סוג של יונק נכחד שחי בסוף המיוקן בערבות אמריקה הצפונית. הסינתטוצרס נראה דומה לצבי והוא השתייך למשפחה הנכחדת פרוטוצרטיים (Protoceratidae) והיה קרובו של הסינדיוצרס.

## מאפיינים
הסינתטוצרס הגיע לאורך של כשני מטרים והוא היה הגדול בבני משפחתו. 

משקלו ככל הנראה היה בין 220-330 ק"ג. היו לו זוג קרניים בדומה לקרני צבאים וקרן ארוכה בקצה החוטם שבקציה הסתעפו 2 סעיפים קטנים. קרניים אלה נמצאו רק על גולגולת הזכרים והם כנראה שימשו ללחימה בתחרות עם זכרים אחרים על נקבות.

היצור נמצא במספר אתרי חפירה בנברסקה ובוויומינג ותוארך לסוף תקופת המיוקן.

## בתרבות
יונק זה הופיע במשחק עולם היורה: המשחק.

## קישורים חיצוניים

קטגוריה:פרוטוצרטיים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1932
יואינטתריום

**יואינטתריום** (שם מדעי: *Uintatherium*; מילולית: "הבהמה של הרי יואינטה") הוא יונק גדול אשר נכחד בתקופת האאוקן. יואינטתריום חי לפני 45-37 מיליון שנה באמריקה הצפונית (בעיקר באזור המדינות יוטה וויומינג שלמורדות הרי יואינטה) ובסין. למרות מראהו דמוי הקרנף הוא היה שייך לסדרה נכחדת בשם דינוצרטים שלא קרובה לאף יונק מודרני.

## מאפיינים
יונק זה היה גדול מאוד והגיע לאורך של כ 4 מטר, גובה כתפיים של 1.75 מטר ומשקל של 2 טונות. הוא דמה במראהו לקרנף מוזר. כפות רגליו היו בעלות אצבעות במקום פרסות ולגולגולת שלו היה מבנה שאינו מוכר כיום. לסתות בעלות שיניים קטנות למעט זוג ניבים גדולים בקצוות שבלטו כלפי חוץ, זוג זיזים מתחת הסנטר, עצמות לחיים מעוגלות סמוך לעיניים וזוג לוחיות קטנות על כיפת הגולגולת. החוטם היה קצר עם קרן גדולה מעליו וקצה שפנה מעלה. מאחורי הגולגולת היו שרירי צוואר גדולים מאוד שעזרו לשאת אותה והיו גבוהים מעט יותר מכיפת הגולגולת.

ייתכן שיצור זה היה חצי מימי והתנהג כמו היפופוטם. הניבים הגדולים שמזכירים בצורתם את ניבי הסמילודון נמצאו רק אצל הזכרים ונראה שעזרו להם להילחם על טריטוריה ונקבות ואולי גם להגנה. השיניים המוזרות כנראה עזרו להם לעקור צמחייה קשה מהאדמה. ואולם השיניים הפנימיות החלשות מעידות על כך שהיצור ניזון בעיקר מצמחייה רכה.

נמצאו שני מינים של היצור: Uintatherium anceps וUintatherium insperatus והם נכחדו בסוף האאוקן לפני 37 מיליון שנה.

## בתרבות
יונק זה הופיע במשחק עולם היורה: המשחק.

## קישורים חיצוניים

* 
ימין|250px|ממוזער|איור אפשרי של היואינטתריום

קטגוריה:בעלי חיים שתוארו ב-1872
קטגוריה:דינוצרטים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו באאוקן באמריקה הצפונית
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1872
קטגוריה:טקסונים שהתפתחו באאוקן
פיליפוס מתסלוניקי

**פיליפוס מתסלוניקי** (ביוונית: Φίλιππος ὁ Θεσσαλονικεύς, או **פיליפוס אפיגרמטיקוס**; המאה ה-1 לספירה) היה המחבר של אנתולוגיה של כותבי מכתמים שבאו אחרי מלאגרוס מגדרה, והוא עצמו מחברם של 72 מכתמים באנתולוגיה היוונית.

פיליפוס מכנה את חיבורו "אוליוגוסטיכיה", אוסף שירים שאינם ארוכים יותר ממספר שורות. המכתמים של פיליפוס עצמו הם בדרך כלל די יבשים, בעיקר תרגילים לבית הספר. אולם בזכותו נשמרה כמות גדולה של יצירות מהתקופה הרומית.

אוסף המכתמים שלו מכונה "הזר של פיליפוס", בעקבות "הזר של מלאגרוס", שחי במאה ה-1 לפנה"ס ואסף מכתמים מהתקופה הקלאסית והתקופה ההלניסטית.

## לקריאה נוספת
* מנחם שטרן - Menahem Stern, **Greek and Latin Authors on Jews and Judaism**, Jerusalem, 1976, Vol. I, LIX. Philip of Thessalonica, pp. 375-376

## הערות שוליים

קטגוריה:מחברים כותבי יוונית
קטגוריה:סלוניקי: אישים
קטגוריה:אישים שחיו במאה ה-1
1955 בגרמניה

**1955 בגרמניה** הייתה השנה בה ציינה גרמניה 84 שנות לאום.

## הנהגה
* נשיא גרמניה: תיאודור הויס
* קנצלר גרמניה: קונראד אדנאואר

## נולדו
* 4 בינואר - וולפגנג טיפנסי , פוליטיקאי גרמני
* 14 בינואר - יאן פדר , שחקן גרמני
* 16 בינואר - מרטין רוט , מנהל המוזיאון הגרמני (נפטר ב-2017)
* 18 בינואר - גרבורג יאנקה , קומיקאי גרמני
* 25 בינואר - פטרה גרסטר , עיתונאית
* 1 בפברואר - הנס וורנר אולם , קומיקאי גרמני
* 8 במרץ - תומאס בלוט , עיתונאי גרמני
* 11 במרץ - נינה הייגן , מוזיקאית גרמנית
* 21 במרץ - ברבל וקל, אצן גרמני
* 13 באפריל - אולה פון ביסט , פוליטיקאי גרמני
* 15 במאי - קלאודיה רוט , פוליטיקאית גרמנית
* 10 ביוני - אנט שוואן , פוליטיקאי גרמני
* 11 ביוני - מארי גרובר , שחקנית גרמנית
* 29 ביולי - כריסטיאן טרמיץ , שחקן, קומיקאי, קריין וסופר גרמני
* 9 באוגוסט - אודו באייר, אתלט גרמני
* 25 בספטמבר - קרל היינץ רומניגה, כדורגלן ומאמן גרמני
* 30 בספטמבר - אנדי בכטולשהיים , איש עסקים גרמני
* 11 באוקטובר - הנס-פיטר בריגל, כדורגלן גרמני
* 25 באוקטובר - פיטר נוקה , שחיין גרמני
* 10 בנובמבר - רולנד אמריך, במאי, תסריטאי ומפיק גרמני
* 22 בדצמבר - תומאס סודהוף, ביוכימאי גרמני

## נפטרו
* 15 בינואר - יוהאן באדר, אדריכל, סופר ואמן גרמני (נולד ב-1875)
* 18 באפריל - אלברט איינשטיין, פיזיקאי יהודי-גרמני (נולד בשנת 1879)
* 29 במאי - רודולף קליין רוג' , שחקן גרמני (נולד ב-1885)
* 29 ביוני - ארנסט לגאל , שחקן גרמני (נולד ב-1881)
* 29 ביוני - מקס פכסטיין , צייר גרמני (נולד ב-1881)
* 12 באוגוסט - תומאס מאן, סופר, מסאי ומחזאי גרמני
* 13 באוגוסט - וילהלם קרייס, , אדריכל גרמני (נולד ב-1873)
* 19 באוגוסט - אוטו וייס , קצין בלופטוואפה (נולד ב-1907)
* 25 באוגוסט - היינריך ספורל , סופר גרמני (נולד ב-1887)
* 9 באוקטובר - יוזף וולמר , נולד ב-1871)
* 15 בדצמבר - אוטו בראון, פוליטיקאי גרמני (נולד ב-1872)
## קישורים חיצוניים

קטגוריה:שנים בגרמניה
גרמניה
קטגוריה:1955 בגרמניה
חשוב על זולתך (שיר)

טקסט=המשורר מחמוד דרוויש|ממוזער|המשורר מחמוד דרוויש
**חשוב על זולתך** (בערבית: **فكر بغيرك** - **פַכִּר בִּעַ'יְרִכַּ**) הוא שיר מאת המשורר והיוצר הפלסטיני מחמוד דרוויש, שהתגורר בחיפה במעמד של תושב קבע. השיר פורסם בקובץ השירים בשם "כפרחי השקד או רחוק יותר" בשנת 2005.

## נושא השיר
השיר פונה אל מצפונו של האדם וקורא לו: אתה האיש החי את חייך ומרוכז בדאגה לעצמך, חשוב על זולתך, על האנשים החלשים הזקוקים לטיפול ותשומת לב, ושגורלם לא שפר עליהם כשלך. חשוב עליהם בעודך חי את חייך, ומבצע את פעולות היומיום השגרתיות.

## ניתוח השיר
כותרת השיר "חשוב על זולתך" מנוסחת כפועל בלשון ציווי, ומדגישה את המסר העיקרי שהמשורר מנסה לשלוח אל המקבל. סגנון פנייה זה הופך את המשורר למטיף ומדגיש את הרפורמה החברתית אליה הוא שואף, ליצירת קהילה טהורה, ללא אנוכיות, נטולת פגמים ושחיתות.

חזרתו של המשפט בכל פסוק נדמה כצלצול של פעמון אזעקה החוזר ומזכיר לשומע את האמת ואת החובה המוטלת עליו. מטבע הלשון הזו באה כצעקה המעירה את מצפונם הנעדר של בני האדם.

קריאתו של המשורר כפי שהיא משתקפת בנוסח השיר, אין משמעה שעל האדם לבטל את מחויבויותיו, צרכיו וצרותיו, אלא קוראת לו לתת ככל יכולתו, וְלוּ מהמעט שבידו, וְלוּ רַק במחשבה על זולתו.

בספר הדן ביצירתו של דרוויש, "מחמוד דרוויש: אני לא יכול לשכוח" (בערבית: محمود درويش: عصي علي النسيان), מאופיינת שירתו ככזו ההופכת נושאים פוליטיים לנושאים אנושיים ודנה בגורלו של האדם. יצירתו, העוסקת רבות בגורל העם הפלסטיני, דנה באתגרי הקיום מנקודת מבט אנושית.

קובץ השירים "כפרחי השקד או רחוק יותר" בו מפורסם השיר, נכתב בתקופה הקרובה למותו, וניכר בו הכאב שליווה תקופה זו בחייו.

## ביצועים לשיר
ממוזער|ציור קיר בהשראת השיר ברחוב נתן בחיפה.
השיר הולחן על ידי מירה עווד ומרסל ח'ליפה ובוצע על ידם ועל יד מבצעים שונים, בין היתר בטקס יום הזיכרון הישראלי פלסטיני בשנת 2017 ובטקס אקו"ם 2017.

## ראו גם

* מחמוד דרויש
* תעודת זהות (שיר)

## לקריאה נוספת

* מחמוד דרוויש, מחמוד דרוויש - חמישים שנות שירה, תרגום: ראובן שניר, הוצאת קשב, 2015

## קישורים חיצוניים

* לחן ושירה מירה עוד -חשוב על זולתך
*לחן ושירה בליווי עוּד, מרציל חליפה פאכר ביגאיריכ
*מירה עווד ואחינועם ניני בטקס יום הזיכרון הישראלי פלסטיני 2017
*שירים נוספים של מחמוד דרוויש באתר של נילי דגן
* 
*ח"כ אחמד טיבי מקריא את השיר על בימת הכנסת בשתי שפות, 2017
*מחמוד דרוויש - חמישים שנות שירה, הוצאת קשב, 2015

## הערות שוליים

קטגוריה:תרבות פלסטינית
קטגוריה:ספרות ערבית
קטגוריה:ספרות ישראלית
קטגוריה:תרבות ערבית בישראל
קטגוריה:שירי שנות ה-2000
קטגוריה:שירי מחאה
קטגוריה:שירים בערבית
Stingray iConcerts

**Stingray iConcerts** הוא ערוץ טלוויזיה קנדי המשדר הופעות מוזיקליות חיות באורך מלא מז'אנרים שונים של מוזיקה. הערוץ נמצא בבעלות Stingary Digital.

## היסטוריה
Stingray Concerts הוקם כחברה עצמאית על ידי ג'ף שולץ ומייקל שימבו בספטמבר 2003, ונקרא בשם "Concerts TV". במקור היא הייתה זמינה באופן בלעדי בארצות הברית בלבד והתמקדה בשידור הקלטות של הופעות מוזיקליות.

בינואר 2009, במאמץ להרחיב את הצעת הטלוויזיה שלה, רכשה חברת Rack Entertainment את החברה במחיר לא ידוע.

בחודש אוגוסט 2010 נמכרה החברה ל-Stingary Digital. לאחר המכירה הודיעה Stingary כי יש בכוונתה להרחיב את השידורים למדינות נוספות בארצות הברית ובקנדה. כמו כן מטה החברה הועבר למטה חברת Stingary במונטריאול שבקנדה.

Concerts TV החלה לשדר על גבי ספקי טלוויזיה קנדים במהלך שנת 2011.

בחודש נובמבר 2015 החברה מותגה מחדש תחת השם Stingary Concerts כחלק מיוזמה נרחבת של חברת סטינגרי לקבץ את כל הערוצים שלה תחת מותג זהה. מאוחר יותר הערוץ התמזג עם ערוץ iConcerts, ערוץ שסטינגרי רכשה בסוף אותה שנה ושם הערוץ שונה ל-Stingray iConcerts ב-23 בפברואר 2017.

## בישראל
בישראל שודר הערוץ בבלעדיות מאז 29 בנובמבר 2017 ועד 30 באוקטובר 2018 בשירות Smart tv.

## ראו גם
* Classica
* ערוץ מצו

## קישורים חיצוניים

* 

## הערות שוליים

קטגוריה:ערוצי טלוויזיה
קטגוריה:קנדה: טלוויזיה
עונת 2017/2018 בליגת המשנה הרוסית בכדורגל

**עונת 2017/2018 ב[[ליגת הכדורגל הלאומית של רוסיה]]** היא העונה ה-26 של ליגת הכדורגל הלאומית כליגה השנייה בחשיבותה בכדורגל ברוסיה. העונה החלה ב-8 ביולי 2017 והסתיימה ב-12 במאי 2018.

על ניצחון במשחק הוענקו שלוש נקודות ונקודה בודדת על תיקו. הליגה כללה 20 קבוצות ששיחקו ביניהן במשך 38 מחזורים. במשך העונה, לראשונה, קבוצות הכדורגל חנכו 4 אצטדיוני כדורגל חדשים, שנבנו עבור מונדיאל 2018: אצטדיון קלינינגרד, קוסמוס ארנה בסמרה, אצטדיון ניז'ני נובגורוד ואצטדיון וולגוגרד ארנה. האצטדיונים תרמו מאוד להעלאת פופולריות הליגה ובמהלך העונה נשבר שיא צופים למשחק בתולדות ליגת המשנה הרוסית כשצפו 42,100 איש במשחק הליגה במחזור ה-37 בין אולימפץ ללוצ'-אנרגיה באצטדיון ניז'ני נובגורוד. בסך הכל צפו 897,080 צופים במשחקי הליגה (ממוצע של 2,425 צופים למשחק).

אורנבורג וקריליה סובייטוב סמרה סיימו בשתי המקומות הראשונים והבטיחו את העפלתן לליגת העל הרוסית בכדורגל, מחזור אחד לסיום.

## הקבוצות

## שינויים
על פי תוצאות ליגת הכדורגל המקצוענית של רוסיה בעונת 2016/2017 העפילו לליגת המשנה הקבוצות הבאות:
* דינמו (סנקט פטרבורג) — אלופת אזור המערב של הליגה השנייה, שחזרה לאחר שנתיים היעדרות.
* אוונגרד (קורסק) — אלופת אזור המרכז, שחזרה לליגת המשנה לאחר היעדרות של 6 שנים.
* רוטור וולגוגרד — אלופת אזור הדרום, שחזרה לאחר 3 שנות היעדרות.
* אולימפץ (ניז'ני נובגורוד) — אלופת אזור אורל ועבר הוולגה. העפילה לליגץ המשנה לראשונה בתולדותיה.

בנוסף בעקבות תוצאות אליפות רוסיה 2016/2017 נשרו לליגת המשנה הקבוצות הבאות:
* קריליה סובייטוב סמרה שסיימה במקום 15 ונשרה לאחר שנתיים בליגת העל;
* טום טומסק, שסיימה במקום 16 לאחר עונה אחת בלבד בליגה הבכירה;
* אורנבורג, שסיימה במקום 13 והפסידה בטורניר הישרדות לסק"א חברובסק וחזרה לליגת המשנה כעבור עונה אחת בלבד בליגת העל.

בעקבות תוצאות העונה הקודמת בליגה הלאומית נשרו לליגת הכדורגל המקצוענית הקבוצות הבאות:
* מורדוביה סרנסק, שסיימה במקום 17 ועונה שנייה ברציפות נשרה ליגה;
* סוקול סראטוב, שסיימה במקום 18 ונשרה לאחר 3 עונות בליגה הלאומית;
* ספרטק נלצ'יק, שסיימה במקום 19 לאחר עונה אחת בליגת המשנה;
* נפטכימיק ניז'נקאמסק), שסיימה במקום 20 ונשרה מהליגה הלאומית לאחר עונה אחת;

בנוסף, לליגת העל הרוסית בכדורגל העפילו הקבוצות הבאות:
* דינמו מוסקבה, שזכתה באליפות בליגה וחזרה לליגת העל לאחר עונה אחת בליגה הלאומית;
* טוסנו, סיימה כסגנית והעפילה לראשונה בתולדותיה לליגת העל.
* סק"א חברובסק, סיימה במקום 4 וגברה על אורנבורג בטורניר הישרדות ועלתה לליגה הבכירה לראשונה בהיסטוריה שלה.
* לוצ'-אנרגיה ולדיווסטוק — סיימה במקום 16 אך ניצלה מהדחה לאחר, שאלופת אזור המזרח בליגה השנייה, צ'יטה, סירבה להעפיל לליגה.

## טבלת הליגה

## סטטיסטיקה
### מלכי השערים


מקור: championat.com

## קישורים חיצוניים
## הערות שוליים

קטגוריה:עונות בליגת המשנה הרוסית בכדורגל
קטגוריה:2017 ברוסיה
קטגוריה:2018 ברוסיה
קטגוריה:תחרויות כדורגל ב-2017
קטגוריה:תחרויות כדורגל ב-2018
יוסף דורפמן (שחמטאי)

**יוסף דורפמן** (ברוסית: **Иосиф Дорфман**) (נולד ב-1 במאי 1952 בז'יטומיר (אז בברית המועצות כיום באוקראינה) הוא שחמטאי סובייטי-צרפתי ממוצא יהודי.

## קורות חיים

יוסף דורפמן נולד בזיטומיר. בעל תואר שני בהנדסת מכונות מהמכון הפוליטכני בקייב. שירת בצבא ברית המועצות.

החל משנת 1975 דורפמן השתתף באליפות ברית המועצות בשחמט ובשנת 1977 זכה במקום הראשון ביחד עם בוריס גולקו.

במהלך שנות ה-70 ושנות ה-80 של המאה ה-20 השתתף בתחרויות רבות. בשנת 1978 הוענקה לו דרגת רב-אמן.

בשנת 1978 הוא סיים במקום שני בפולין (ניצח מיכאיל צייטלין). הוא ניצח בתחרויות בוורשה בשנת 1984 ובלבוב בשנת 1983. בשנת 1985 הוא ניצח בתחרות במוסקבה.

בשנים 1984 ו-1988 דורפמן היה עוזר של גארי קספרוב בהתמודדות על תואר אלוף העולם בשחמט.

בתחילת שנות ה-90 של המאה ה-20 דורפמן עבר לצרפת. בשנת 1998 הוא ניצח באליפות צרפת בשחמט.

דורפמן חיבור מספר ספרים על שחמט.

## יוסף דורפמן ב[[אולימפיאדת השחמט]]
בין השנים 1998 ל-2004 השתתף דורפמן ב-3 אולימפיאדות שחמט:

## קישורים חיצוניים

## הערות שוליים

קטגוריה:שחמטאים יהודים סובייטים
קטגוריה:שחמטאים יהודים צרפתים
קטגוריה:מחברי ספרי שחמט יהודים
קטגוריה:רבי-אמנים יהודים
קטגוריה:צרפתים שנולדו ב-1952
יחסי נורווגיה – סן מרינו

**יחסי נורווגיה–סן מרינו** הם היחסים הדיפלומטיים שבין **[[נורווגיה|ממלכת נורווגיה]]** לבין **[[סן מרינו|הרפובליקה המרוממת של סן מרינו]]**.

## הסכמים דיפלומטיים
בין שתי המדינות נחתמו 3 הסכמים דיפלומטיים:

* הסכם על כינון יחסים קונסולריים רשמיים - 29 בספטמבר 1973
* הסכם על כינון יחסים דיפלומטיים - 11 בדצמבר 1996
* הסכם בדבר החלפת מידע בענייני מס - 21 בינואר 2010

## יחסים כלכליים

* בשנת 2016, שווי הסחורה שיוצאה מסן מרינו לנורווגיה הגיעה לסך 70.1 אלף דולר אמריקאי והיא כללה ריהוטים, מקומות ישיבה, מכשירים אורתופדיים ועוד. באותה שנה, שווי הסחורה שיוצאה מנורווגיה לסן מרינו הגיעה לסך 3.67 מיליון דולר אמריקאי והיא כללה דגים מעובדים (99.8%), חלקי חילוף ורמקולים (0.2%).
* בשנת 2015, שווי הסחורה שיוצאה מסן מרינו לנורווגיה הגיעה לסך 86.4 אלף דולר אמריקאי והיא כללה רהיטים חומרי הדברה ומקררים. באותה שנה, שווי הסחורה שיוצאה מנורווגיה לסן מרינו הגיעה לסך 3.67 מיליון דולר אמריקאי והיא כללה דגים מעובדים (99.8%), חלקי חילוף להחלפה וחלקי רכב (0.2%).

## ייצוג

* נורווגיה מיוצגת בסן מרינו על ידי שגרירות שהיא מחזיקה בסן מרינו, בירת סן מרינו.
* סן מרינו אינה מיוצגת בנורווגיה, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
ביקור התזמורת (מחזמר)

**ביקור התזמורת** (באנגלית: **The Band's Visit**) הוא מחזמר אמריקאי משנת 2016 המבוסס על סרטו משנת 2007 של ערן קולירין באותו השם. את המחזמר כתב המחזאי איתמר מוזס עם שירים מאת דייוויד יזבק. המחזמר, בבימויו של דייוויד קרומר ועם כוריאוגרפיה של פטריק מק'קולום, הוצג לראשונה ב-11 בנובמבר 2016 באוף ברודוויי, ב-Linda Gross Theater בהפקת Atlantic Theatre Company, שם הוצג עד ל-8 בינואר 2017. במחזמר כיכבו השחקנים טוני שלהוב, ג'ון קריאני וקתרינה לנק.

המחזמר זכה בפרסי Drama Critics’ Circle, Lucille Lortel ו-Outer Critics Circle עבור המחזמר הטוב ביותר. בעקבות ההצלחה באוף ברודוויי, ההפקה עברה לתיאטרון Ethel Barrymore שבברודוויי, שם הוצגה בהצגות הרצה החל מ-7 באוקטובר 2017. ב-9 בנובמבר הייתה הצגת הבכורה הרשמית של המחזמר בברודוויי. ביוני 2018 זכה המחזמר בעשרה פרסי טוני להצגות תיאטרון בארצות הברית, לרבות עבור המחזמר הטוב ביותר ולשחקן ולשחקנית הטובים ביותר במחזמר (טוני שלהוב וקתרינה לנק). בפברואר 2019 זכה המחזה בפרס גראמי עבור האלבום התיאטרלי הטוב ביותר. המחזמר ירד מבמות ברודוויי ב-7 באפריל 2019. ב-25 ביוני 2019 היה עתיד לצאת לסיבוב הופעות ברחבי צפון אמריקה.

ב-6 באוקטובר 2022, עלה המחזמר בלונדון בהפקה האירופית בבימויו של מייקל לונגהרסט ובכיכובם של מירי מסיקה ואלון אבוטבול אשר זכו לשבחים רבים. בסוף חודש פברואר 2023 פורסם כי שני השחקנים מועמדים לפרסי השחקן והשחקנית במחזמר בתחרות פרס אוליביה הבריטי. לצדם של אבוטבול ומסיקה נמצאים גם השחקן הבריטי ממוצא מצרי שריף עפיפי, והשחקן הבריטי פיטר פוליקרפו, שמועמדים כל אחד לפרס שחקן המשנה במחזמר. ההפקה עצמה מעומדת לפרס המחזמר החדש המצטיין.

ב-1 בספטמבר 2025, פורסם כי ההפקה המקורית של המחזמר, בבימויו של דייוויד קרומר, תעלה למספר הופעות מוגבל בתיאטרון היכל שלמה בתל אביב, החל מ-8 בינואר 2026, בכיכובם של ששון גבאי ומירי מסיקה.

## תקציר העלילה
אל עיירה מדברית שבישראל מגיעה תזמורת של נגנים ממצרים שהלכו לאיבוד. הם מגיעים אל בית קפה מקומי, בבעלותה של דינה. דינה והתושבים המקומיים מארחים בביתם למשך הלילה את הנגנים האבודים, והעיר הישנונית מתחילה להתעורר לחיים.

## דמויות ושחקנים

ב-11 ביוני 2018 פורסם כי ששון גבאי, שגילם בסרט המקורי את דמותו של תאופיק, ישוב לגלם את הדמות גם בעיבוד הבימתי.

## פרסים ומועמדויות
### הפקת ברודוויי המקורית

### הפקת לונדון המקורית

## קישורים חיצוניים
* 

* 

## הערות שוליים

קטגוריה:מחזות זמר מבוססי סרטים
קטגוריה:זוכי פרס טוני למחזמר הטוב ביותר
קטגוריה:מחזות זמר
דמוגרפיה של מזרח טימור

**[[מזרח טימור]]** מוערכת, נכון ל 2026, למנות 1,430,546 אנשים. 

## אוכלוסייה

## דתות וקבוצות אתניות
רוב תושביה של מזרח טימור הם קתולים, לכן הנצרות הקתולית היא הדת הרשמית במדינה. 

הקבוצות האתניות הקיימות במזרח טימור הן: אוסטרלים, מלזים, ממבאיים ועוד. 

## שפות
השפות הרשמיות במזרח טימור הן פורטוגזית וטטום.

## אוריינות
*הגדרה:* יכולת קריאה וכתיבה בקרב גילי 15 ומעלה

*שיעור באוכלוסייה:* 67.5% (הערכה נכון ל-2015)

*גברים:* 71.5%

*נשים:* 63.4%

## קישורים חיצוניים

## הערות שוליים

מזרח טימור
קטגוריה:מזרח טימור: דמוגרפיה
עונת 2016/2017 בליגת המשנה הרוסית בכדורגל

**עונת 2016/2017 ב[[ליגת הכדורגל הלאומית של רוסיה]]** היא העונה ה-25 של ליגת הכדורגל הלאומית כליגה השנייה בחשיבותה בכדורגל ברוסיה. העונה החלה ב-11 ביולי 2016 והסתיימה ב-20 במאי 2017.

דינמו מוסקבה זכתה באליפות הליגה והבטיחה את העפלתה לליגת העל הרוסית בכדורגל שני מחזורים לפני סיום העונה.
## הקבוצות
קבוצות שהעפילו לליגה הלאומית בעקבות ניצחונן בליגה השנייה מסומנות בחץ ירוק (). קבוצות שנשרו לליגה הלאומית מליגת העל מסומנות בחץ אדום (). קבוצות ששמרו על מקומן בעקבות סירוב קבוצות מהליגה השנייה להעפיל לליגה הלאומית מסומנות בסמל כדורגל (16px).

## שינויים
על פי תוצאות עונת 2015/2016 בליגה השנייה, הקבוצות הבאות העפילו לליגה הלאומית:
* חימקי — אלופת המערב. חזרה לליגת המשנה לאחר 3 שנות היעדרות;
* טמבוב — אלופת המרכז. העפילה לליגת המשנה לראשונה בתולדותיה;
* ספרטק נלצ'יק — אלופת הדרום. חזרה לליגת המשנה לאחר שנתיים היעדרות;
* נפטכימיק (ניז'נקאמסק) — אלופת אורל ועבר הוולגה. חזרה לאחר שנתיים היעדרות.

על פי תוצאות אליפות רוסיה 2015/2016 הקבוצות הבאות נשרו לליגה הלאומית:
* קובאן (קרסנודאר), סיימה במקום 14 והפסידה לטום טומסק בפלייאוף ההישרדות. שיחקה בליגת העל במשך 5 עונות;
* דינמו מוסקבה סיימה במקום 15 ונשרה לליגת המשנה הרוסית לראשונה בתולדותיה;
* מורדוביה (סרנסק), סיימה במקום 16 וחזרה לליגת המשנה לאחר שנתיים בליגת העל.

על פי תוצאות עונת 2015/2016, הקבוצות הבאות עזבו את הליגה ונשרו לליגת הכדורגל המקצוענית:
* טורפדו ארמאוויר שסיימה במקום 18 וחזרה לליגה השנייה לאחר עונה אחת;
* באיקל אירקוטסק, סיימה במקום 19 וחזרה לליגה השנייה לאחר עונה אחת;
* קאמאז נברז'ניה צ'לני, סיימה במקום 20 וחזרה לליגה השנייה לאחר עונה אחת.

בנוסף, בעקבות תוצאות העונה הקודמת העפילו הקבוצות הבאות לליגת העל:
* אורנבורג שסיימה כאלופת הליגה והעפילה לליגה הבכירה לראשונה בתולדותיה;
* ארסנל טולה, שסיימה כסגנית אלופת הליגה וחזרה לליגה הבכירה לאחר שנתיים היעדרות;
* טום טומסק, שסיימה במקום השלישי וגברה על קובאן בטורניר הישרדות וחזרה לליגה הבכירה לאחר שנתיים היעדרות.

על פי תוצאות עונת 2015/2016 בליגה השנייה קבוצת "סמנה" מהעיר קומסמולסק על אמור, זכתה באליפות המזרח והייתה צפויה לעלות ליגה, אך בשל קשיים פיננסיים בחרה שלא להעפיל לליגה הבכירה המחייבת גם משאבים גדולים יותר. על פי חוקי הליגה, במקרה כזה, קבוצה נוספת מהליגה הלאומית ניצלת מהדחה ולכן יניסיי, שסיימה במקום 16, לא נשרה ושמרה על מקומה בליגה.

קבוצת וולגה ניז'ני נובגורוד הורדה מהליגה ב-15 ביוני 2016 מאחר שהקבוצה פורקה, כך בלטיקה קלינינגרד שמרה על מקומה בליגה אף שסיימה במקום 17.

## טבלת הליגה

## סטטיסטיקה
### תוצאות המשחקים

### מלכי השערים

### ממוצע צופים

1 טמבוב ערכה 5 משחקי בית בעיר חימקי, לכן סטטיסטיקת הצופים בשורה הראשונה כוללת גם משחקים אלה, בשורה השנייה רק משחקי בית בפועל.2 סיביר ערכה משחק בית אחד בטיומן.3 טיומן אירחה 4 משחקים בצ'ליאבינסק ומשחק אחד בנובוסיבירסק.4 נפטכימיק ערכה 3 משחקי בית בקאזאן.

## הערות שוליים

קטגוריה:עונות בליגת המשנה הרוסית בכדורגל
קטגוריה:2017 ברוסיה
קטגוריה:2016 ברוסיה
קטגוריה:תחרויות כדורגל ב-2017
קטגוריה:תחרויות כדורגל ב-2016
יחסי נורווגיה–רוסיה

[ממוזער|295x295 פיקסלים|[דמיטרי מדבדב מתקבל בטקס רשמי בנורווגיה מלווה בהאראלד החמישי, מלך נורווגיה]]
**יחסי נורווגיה–רוסיה** הם היחסים הדו-צדדיים בין נורווגיה לבין רוסיה. היחסים הדיפלומטיים בין שתי המדינות כוננו ב-30 באוקטובר 1905, ארבעה ימים לאחר הקמתה של נורווגיה העצמאית.

## היסטוריה
### 1397–1814
דנמרק ניהלה את יחסי החוץ של נורווגיה במהלך תקופה זו, היא ורוסיה היו באופן כללי בעלי ברית נגד האויב המשותף שוודיה.

### 1814–1905
שוודיה ניהלה את יחסי החוץ של נורווגיה במהלך תקופה זו, ובשנת 1826 הוגדר קו הגבול בין שתי המדינות.

### 1917–1991
בשנת 1920 נחתמה אמנת סבאלברד, שעליהם חתמו שתי המדינות. בשנת 1924 כוננו מחדש היחסים בין המדינות, שנותקו בשנת 1917 בעקבות מהפכת אוקטובר. בסוף מלחמת העולם השנייה כבשו כוחות רוסיים חלק מצפון נורווגיה, אולם כבר בספטמבר 1945 הם פינו את האזור.

### אחרי 1991
במשך עשרות שנים היו חילוקי דעות בין המדינות, בשל זיהום האוויר הנגרם כתוצאה מפליטות גזים מנורילסק-ניקל במחוז מורמנסק, ועדיין הבעיה לא נפתרה, ומעיבה על היחסים בין המדינות.

בעבר היה סכסוך טריטוריאלי על ים ברנץ, אבל ב-27 באפריל 2010 החליטו נורווגיה ורוסיה לפתור באופן רשמי את הסכסוך. בשנת 2017 הקרמלין שלח הערכת איום לנשיא ולדימיר פוטין, והדגיש את האפשרות שהבעיה הזו תגרום לעימות ימי.

הסנקציות הבינלאומיות על רוסיה בעקבות מלחמת אוקראינה–רוסיה אומצו גם בנורווגיה. בצל המתיחות בין רוסיה למדינות המערב בשל המלחמה באוקראינה, מוסקבה האשימה את אוסלו במניעת אספקה לעיירה הרוסית בארנטסבורג שנמצאת בארכיפלג הנורווגי סבאלברד.

## יחסים דיפלומטיים
נורווגיה מחזיקה ברוסיה שגרירות במוסקבה, ו-3 קונסוליות בארכנגלסק, מורמנסק וסנקט פטרבורג. מאידך, רוסיה מחזיקה בנורווגיה שגרירות באוסלו וקונסוליות בבארנצבורג וקירקנס.

## קישורים חיצוניים

* השגרירות הנורווגית במוסקבה
* השגרירות הרוסית באוסלו

### הערות שוליים

קטגוריה:ערכים ללא קטגוריות פיזיות - יחסי חוץ
כביש 5613

**כביש 5613** הוא כביש רוחב מקומי שמקשר בין היישובים תנובות, ינוב, גאולים וצור משה הנמצאים במועצה האזורית לב השרון עם פרדסיה וקדימה-צורן.

## היסטוריה
בעבר מספר הכביש היה 1206ג.

## צמתים עיקריים לאורך הכביש

## ראו גם

* כבישי ישראל

## הערות שוליים

קטגוריה:ישראל: כבישים
פלטניק

**פָּלַטניק** (בכתב לטיני: Palatnik; ברוסית: Палатник; באוקראינית: Палатнік) הוא שם משפחה סלאבי.

קטגוריה:שמות משפחה יהודיים
אספרגירלז

**אספרגירלז** (הידוע גם בשמו המלא **אספרגירלז: העצמת נשים עם תסמונת אספרגר**) הוא ספר פרי עטה של הסופרת האמריקנית רודי סימון. הספר מציג חוויות של נשים בעלות תסמונת אספרגר, ונכתב במטרה לסייע לנשים ונערות על הספקטרום האוטיסטי. הספר יצא לאור בשנת 2010 בבריטניה.

## רקע
הסופרת רודי סימון מעידה כי כבר כילדה היא התמודדה עם סימפטומים המאפיינים תסמונת אספרגר, אך מעולם לא עברה אבחון רשמי. התסמינים כללו התפרצויות זעם ותנודות במצבי רוח, קושי בהבנה חברתית, תקשורת לא מילולית או מרומזת וכן קושי ברכישת חברים ושימור יחסים לאורך זמן. עם השנים פיתחה סימון דרכי התמודדות עם הקשיים שלה בקשרים בין אישיים, אולם עד היום אין לה חברות קרובות.

הספר יצא לאור כאשר סימון הייתה בת 47. היא החליטה לכתוב את הספר כאשר גילתה שאין די חומר כתוב בנושא נשים על הספקטרום האוטיסטי, ואז הגתה את ההלחם "אספרגירל". סימון טוענת שלנשים עם אספרגר יש תכונות טובות רבות. יש להן יכולת ריכוז גבוהה ביותר ומוסר עבודה גבוה, ואלו הופכים את הנשים המאובחנות בספקטרום האוטיסטי לעובדות מצוינות ויעילות.

הסופרת אבחנה את עצמה באספרגר ומעולם לא אובחנה באופן רשמי, אך לצורך כתיבת הספר היא ראיינה רק נשים שאובחנו באופן מסודר. סימון טוענת שהסימפטומים של התסמונת באים לידי ביטוי באופן שונה בין המגדרים השונים.

## תגובות לספר
איגוד האוטיזם האמריקאי פרסם ביקורת שממליצה בחום על קריאת הספר לנשים המאובחנות בתסמונת או למי שחושבת שעשויה להיות מאובחנת. האיגוד טוען שהספר יכול לשמש את כל מי שאובחנה עם אספרגר או את בני משפחתה, וכן אנשים העוסקים בתחום באופן מקצועי או אקדמי.

## קישורים חיצוניים
* Aspergirls: העצמת נשים עם תסמונת אספרגר
* כיצד רופאים מאכזבים בנות על הספקטרום (מאמר של הגרדיאן)
* וידאו של ריאיון עם רודי סימון על Aspergirls
* הוצאה לאור - ג'סיקה קינגסלי

## הערות שוליים

קטגוריה:ספרי 2010
יחסי הממלכה המאוחדת – נורווגיה

[ממוזער|האבן הנורווגית ב[הייד פארק|הייד פארק, לונדון]]
**יחסי הממלכה המאוחדת – נורווגיה** הם יחסי החוץ בין נורווגיה לבין הממלכה המאוחדת.

## היסטוריה
שתי המדינות כוננו יחסים דיפלומטיים בשנת 1905, אחרי שקיבלה נורווגיה את עצמאותה. אולם, היחסים בין העמים החלו במהלך התקופה הוויקינגית כאשר הוויקינגים פשטו על האיים הבריטיים, והקימו יישובי קבע במערב אנגליה, האי מאן, האיים ההיברידיים בסקוטלנד ואיי אורקני ושטלנד. כתוצאה מכך, השפה האנגלית הושפעה מאוד מהשפה הנורווגית, וכתוצאה מכך יחסי התרבות בין שתי המדינות נותרו מאוד קרובים.

לאחר שקיבלה נורווגיה עצמאות מלאה משוודיה, נבחר קרל, נסיך דנמרק למלך נורווגיה, ובחירתו הושפעה במידה רבה, בשל שני גורמים יוצאי דופן: ראשית, דנמרק הייתה מדינה קטנה ולא היה חשש לערעור מאזן הכוחות באירופה, ושנית, אשתו של קרל, מוד, הייתה נסיכה בריטית, מה שהיה צפוי להוביל מערכת יחסים קרובה עם הממלכה המאוחדת, אשר יכלה לספק לנורווגיה הגנה מההגמוניה הגרמנית.

במהלך מלחמת העולם הראשונה, נורווגיה הייתה נייטרלית. עם זאת, בשל העדפתה את הבריטים על פני הגרמנים, קיימה נורווגיה מערכת יחסים עם בריטניה של בעלת ברית נייטרלית.

במהלך מלחמת העולם השנייה, פלשו הגרמנים לנורווגיה וכבשו את המדינה, ובעקבות כך הוקמה ממשלה גולה בלונדון. הצבא הבריטי עזר לארגן כוחות קומנדו נורווגים לתקוף את המתקנים הגרמניים בנורווגיה. כאות הערכה עץ חג המולד נורווגי נשלח כל שנה מאוסלו לכיכר טרפלגר בלונדון.

## היחסים כיום
נורווגיה ובריטניה חולקים גבול משותף באנטארקטיקה, ומכירים הדדית בטענות על השטחים שם, כמו גם על אלה של אוסטרליה, צרפת וניו זילנד.

שתי המדינות הן חברות מלאות של נאט"ו ושל מועצת אירופה. ישנם כ-18,000 נורווגים החיים בבריטניה, ו-13,395 בריטים שחיים בנורווגיה. הבריטים הם אחת מקבוצות המהגרים נגדולולת בערים רבות. הערים עם הכי הרבה בריטים הן אוסלו (2,535), סטוונגר (1,542), ברגן (1,014), ברום (716), טרונדהיים (360), אסקר (307), קריסטיאנסנד (238), דראמן (144), ופרדריקסטד (111).

המלכה אליזבת השנייה ביקרה שלוש פעמים בנורווגיה במהלך שלטונה, בשנים 1955, 1981, ולאחרונה בשנת 2001, כאשר היא התקבלה על ידי המלך האראלד החמישי.

## יחסים דיפלומטיים
נורווגיה מחזיקה בבריטניה שגרירות בלונדון, ו-16 קונסוליות באברדין, בלפסט, דנדי, אדינבורו, גלאזגו, גרימסבי, אינברנס, האי מאן, ג'רזי, קירקוול, לרוויק, ליברפול, מנצ'סטר, ניוקאסל, פלימות' וסאות'המפטון. מאידך, בריטניה מחזיקה בנורווגיה שגרירות באוסלו ו-5 קונסוליות באלסונד, בודו, סטוונגר, טרומסו וטרונדהיים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אפולוניוס הסופיסט

**אפולוניוס הסופיסט** (ביוונית: **Ἀπολλώνιος ὁ Σοφιστής**) היה מדקדק שחי ככל הנראה לקראת סוף המאה ה-1 לספירה, אך ייתכן שלימד ברומא בזמנו של הקיסר טיבריוס.

הוא נולד באלכסנדריה, בנו של מדקדק אחר, ארכיביוס מאלכסנדריה  (או שייתכן והיה אביו של ארכיביוס).

הוא היה מחברו של מילון הומרי (Λέξεις Ὁμηρικαί), החיבור היחיד מסוג זה הקיים כיום. מקורותיו הראשיים היו אריסטרכוס מסמותראקה ומילון המונחים ההומרי של אפיון (למרות שמספר מקורות מצטטים את אפיון כתלמידו של אפולוניוס). הטקסט ששרד מתוך המילון הזה הוא תקציר. בגרסה המקורית, אפולוניוס כפי הנראה מסר לפחות ציטוט אחד בכל ערך.

המילון נערך בפעם הראשונה על ידי וילואזון  (1773) וגם על ידי אוגוסט עמנואל בקר  (1833).

## קישורים חיצוניים
* De Apollonii Sophistae Lexico Homerico

## הערות שוליים

קטגוריה:אלכסנדריה: אישים
קטגוריה:מחברים כותבי יוונית
קטגוריה:אישים שחיו במאה ה-1
יחסי אזרבייג'ן–מקסיקו

**יחסי אזרבייג'ן–מקסיקו** הם היחסים הדיפלומטיים הרשמיים בין אזרבייג'ן לבין מקסיקו.

## היסטוריה
שמאל|ממוזער|אנדרטה לזכר טבח חוג'אלי במקסיקו סיטי
שמאל|ממוזער|בולי הנצחה בין אזרבייג'ן ומקסיקו
בדצמבר 1991, מקסיקו הכירה בעצמאותה של אזרבייג 'ן לאחר התפרקות ברית המועצות. ב-14 בינואר 1992, שתי המדינות יצרו יחסים דיפלומטיים. בהתחלה, היחסים הדיפלומטיים בין שתי המדינות קוימו בשגרירויות הכבוד שלהם; מהשגרירות האזרית בוושינגטון די. סי., ארצות הברית, ומן את השגרירות המקסיקנית באנקרה, טורקיה. ב-2007, אזרבייג'ן פתחה שגרירות במקסיקו סיטי, ולאחר מכן פתחה גם כן מקסיקו שגרירות בבאקו ב-2014. ב-2011, הסנאט המקסיקני הכיר בטבח חוג'אלי.

כדי להנציח את יום השנה ה-200 לעצמאות מקסיקו, מקסיקו התירה למספר מדינות זרות לשפץ מחדש פארקים וכיכרות עם מונומנטים של מדינותיהם. ממשלת אזרבייג'ן בחרה להציב פסל לזכר נשיא העבר שלה, היידר אלייב, בשדרות הרפורמה בצ'פולטפק ועוד אנדרטה לזכר טבח חוג'אלי. בנובמבר 2012, היחסים בין שתי המדינות הגיעו לשפל כאשר זמן קצר לאחר חניכת הפסל של הנשיא האזרי לשעבר, היידר אלייב, מספר תושבי מקסיקו סיטי האשימו את השלטון המקומי העירוני שהתירה את הצבתו של פסל של "דיקטטור" בעיר. הועלתה הצעה כי השלטון המקומי צריך להסיר את הפסל ולמקם אותו במקום אחר, עם זאת, שגרירות אזרבייג'ן במקסיקו סיטי הצהירה כי אם הפסל יוסר, "אזרבייג'ן עשויה לשבור את היחסים הדיפלומטיים עם מקסיקו." בסופו של דבר, פסלו של הנשיא הידר אלייב הועבר לבית פרטי בעיר, בתגובה, הממשלה האזרית השהתה 3.8 מיליארד דולר שהיו מיועדים להשקעות.

באוקטובר 2017, שלושה נציגי קונגרס מקסיקנים, במהלך ביקור רשמי בארמניה, ביקרו את הטריטוריה הריבונית נגורנו קרבאך אשר נכבשה על ידי ארמניה וממוקמת בתוך אזרבייג'ן. הביקור שלהם לא אושר על ידי הממשלה המקסיקנית והביא להתלקחות דיפלומטית בין אזרבייג'ן ומקסיקו.

## ביקורים בילטרליים
* שר החוץ אלמר ממדיארוב (2011, 2012)
* סגן ראש הממשלה אלי ס. חסנוב (2012)

באפריל 1982, הנשיא לשעבר היידר אלייב ביקר במקסיקו בתור ראש המשלחת הסובייטית ופגש את נשיא מקסיקו לשעבר חוסה לופס פורטייו. ב-2014, משלחת סנאטורים מקסיקנים הגיעה לביקור רשמי בין ארבעה ימים באזרבייג'ן, מה שהפך אותם לדרג המקסיקני הרשמי הגבוה ביותר הביקר באזרבייג'ן.

## יחסי סחר
ב-2017, סך כל הסחר בין שתי המדינות הסתכם בכ-9.5 מיליון דולר. היצוא העיקרי שלאזרבייג'ן למקסיקו כולל ציוד מחשבים והיצוא העיקרי של מקסיקו לאזרבייג'ן כולל טקילה ובירה.

## נציגויות דיפלומטיות
* לאזרבייג'ן שגרירות מקסיקו סיטי.
* למקסיקו שגרירות בבאקו.

## הערות שוליים

קטגוריה:ערכים ללא קטגוריות פיזיות - יחסי חוץ
פורמולה 1 עונת 1962

**עונת 1962** היא העונה ה-13 של אליפות הפורמולה 1 שאורגנה על ידי הפדרציה הבינלאומית לרכב (FIA). במהלך העונה התקיימו תשעה מרוצים. גרהאם היל זכה באליפות הנהגים בפעם הראשונה. קבוצת BRM זכתה בתואר הקבוצתי.

## המרוצים בעונה

## תקציר העונה
קבוצת פרארי, אלופת העונה הבאה, נחלשה עקב עזיבתם של מספר אנשי מפתח ושביתת פועלים במפעל הייצור. במקביל, התחזקו היצרנים הבריטים. גרהאם היל וקבוצת BRM זכו באליפות הנהגים והיצרנים לאחר קרב מול ג'ים קלארק וקבוצת לוטוס. דן גורני ניצח את גרנד פרי צרפת, הניצחון היחיד של קבוצת פורשה. ג'ק ברבהאם החל את דרכו כיצרן וצבר נקודות ראשונות כשהוא נוהג בעצמו במכונית. סטירלינג מוס, נהגה של קבוצת פרארי, נפצע קשה בתאונה במהלך מרוץ טרום-עונה ולא חזר להתחרות בפורמולה 1. ריקרדו רודריגס סיים במקום הרביעי בגרנד פרי בלגיה והיה לנהג הצעיר ביותר שצובר נקודות בתולדות האליפות (בגיל 20 שנה ו-123 ימים). השיא החזיק מעמד במשך 38 שנים, עד שנשבר בידי ג'נסון באטן בעונת 2000.

שני נהגים מצאו את מותם במהלך העונה. רודריגס נהרג במהלך מרוץ במקסיקו בנובמבר, שלא היה חלק ממרוצי האליפות. גארי הוקינג, רוכב במרוצי אופנועים מדרום רודזיה, נהרג בחודש דצמבר במרוץ מחוץ לסבב שהתקיים בדרום אפריקה.

## דירוג האליפות
### שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון 5 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה.

### דירוג הנהגים
הטבלה כוללת רק נהגים שצברו נקודות במהלך העונה

### דירוג היצרנים
עונה זאת הייתה העונה החמישית של אליפות היצרנים. חלוקת הנקודות התבצעה בדומה לאליפות הנהגים. הניקוד ניתן ליצרן, בהתאם לתוצאה הגבוהה ביותר שהשיגו נהגי הקבוצה בכל מרוץ. 

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

קטגוריה:עונות בפורמולה 1
קטגוריה:1962 בספורט
ג'ייסי סאלס

**ג'ייסי סאלס** (במקור: **Jacey Sallés**; נולדה באוקטובר 1965) היא שחקנית אנגלייה, הידועה בעיקר מהופעתה בתפקיד רמונה רמירז בסדרת הטלוויזיה של רשת ITV "רגליים קרות". היא שיחקה בסדרה המקורית, וחזרה לגלם את הדמות בפרק הסיום בסדרה המחודשת משנת 2016. עוד בשנת 2016 כיכבה בסדרה "הוליאוקס" בתפקיד חואניטה סלוודור מרטינז הרננדז דה לה קרוז.

סאלס היא ספרדייה למחצה. בנוסף לעבודתה כשחקנית היא מורה ללימודי תקשורת, אנגלית ודרמה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:אנגלים ממוצא ספרדי
קטגוריה:בריטיות שנולדו ב-1965
מירון שר

**מירון שר** (ברוסית: **Мирон Шер**; 29 ביוני 1952 – 21 באוגוסט 2020) היה שחמטאי סובייטי-יהודי-אמריקאי בדרגת רב-אמן.

## קורות חיים
שר נולד בצ'רנוביץ, אז בברית המועצות, כיום באוקראינה. באליפות רוסיה הסובייטית בשנת 1974 לצעירים הוא חלק מקומות 1–2. עד לשנת 1987 השלטונות לא אפשרו לו להשתתף בתחרויות מחוץ לגבולות ברית המועצות. בשנת 1987 הוא חלק מקומות 2–4 בתחרות בפראג. לאחר תחילת הפרסטרויקה, בשנת 1989, שר ואשתו, רב-אמן לנשים אלה גרינפלד, הגרו לארצות הברית והתיישבו בניו יורק.

במהלך שנות ה-90 של המאה ה-20 שר הרבה להשתתף בתחרויות בעיקר באירופה: בסלובניה בשנת 1991 הוא סיים במקום הרביעי, בשנת 1993 הוא סיים במקום החמישי בדורטמונד, מקום שלישי בדנמרק, ז'נבה וסלובניה, בשנת 1994 הוא סיים במקום השלישי בהייסטינגס.

בהיותו בארצות הברית שר עסק באימון ילדים. עם חניכיו נמנה פביאנו קרואנה.

נפטר ב-21 באוגוסט 2020.

## קבלת דרגות בינלאומיות
* 1989 - אמן בינלאומי
* 1992 - דרגת רב-אמן.

## קישורים חיצוניים

קטגוריה:שחמטאים יהודים סובייטים
קטגוריה:שחמטאים יהודים אמריקאים
קטגוריה:רבי-אמנים יהודים
קטגוריה:רבי-אמנים אמריקאים
קטגוריה:רבי-אמנים אוקראינים
קטגוריה:יהודים שהיגרו מברית המועצות לארצות הברית
קטגוריה:מאמני שחמט יהודים
קטגוריה:בוגרי אוניברסיטת צ'רנוביץ
קטגוריה:אמריקאים שנולדו ב-1952
קטגוריה:אמריקאים שנפטרו ב-2020
אלה גרינפלד

**אלה גרינפלד** (ברוסית: **Алла Гринфельд**; נולדה ב-16 באפריל 1953 בעיירה במחוז פרימוריה) היא שחמטאית סובייטית-יהודייה-אמריקאית בדרגת רב-אמן לנשים.

## קורות חיים
אלה גרינפלד נולדה בעיירה במחוז פרימוריה, ברית המועצות. בשנת 1973 ו-1974 היא סיימה במקומות 5–7 באליפות ברית המועצות בשחמט לנשים. בשנת 1975 היא זכתה באליפות מולדובה הסובייטית.

היא השתתפה במספר תחרויות בינלאומיות. בסוצ'י בשנים 1980 ו-1982 היא סיימה במקום השלישי, בשנת 1984 במקומות 5–6 ובשנת 1985 במקום החמישי. בשנת 1986 היא ניצחה בתחרות בברלין.

בשנת 1989 אלה גרינפלד ובעלה, רב-אמן מירון שר היגרו לארצות הברית והתיישבו בניו יורק. במהלך שנות ה-90 של המאה ה-20 היא השתתפה במספר תחרויות שחמט לגברים לצד בעלה.

בשנת 1996 הוענקה לה דרגת רב-אמן לנשים.

## קישורים חיצוניים

קטגוריה:שחמטאים יהודים סובייטים
קטגוריה:שחמטאיות יהודיות אמריקאיות
קטגוריה:רבי אמנים לנשים
קטגוריה:מהגרות מברית המועצות לארצות הברית
קטגוריה:יהודים שהיגרו מברית המועצות לארצות הברית
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
שיזף שעיר

**שיזף שעיר** (שם מדעי: *Ziziphus nummularia*) הוא מין בסוג שיזף. השיזף השעיר הוא שיח או עץ קטן קוצני סבוך ביותר שענפיו הרבים יוצאים מבסיסו.

מקור שמו העברי של הסוג הוא במשנה (מסכת כלאיים, פרק א', משנה ד'): . שמו המדעי הוא ziziphus הוא ככל הנראה גלגול של השם העברי- "שיזף". שם המין בלטינית Numularia שמשמעותו דמוי מטבע, על שם העלים העגולים של הצמח.

גובהו של השיזף השעיר 1–2 מטר וקוטרו 3–6 מטר. אורך העלים 0.8–2 ס"מ וקוטרם כ-1.2 ס"מ.

שיזף שעיר צומח בעיקר בחודשים מרץ ואפריל.

השיזף הצעיר הוא בעל טיפוס תפוצה סודני. הוא נפוץ בעיקר במדבר טהאר במערב הודו, דרום מזרח פקיסטן, באיראן, אפגניסטן, לבנון וזימבבואה. בישראל גדל בהרי אילת, ודווח לראשונה ב-1962. במרכז תפוצתו הוא משמש מרעה לגמלים, עיזים ותאואים.

השיזף השעיר משמש לרפואה מסורתית.
## קישורים חיצוניים

## הערות שוליים

קטגוריה:צמחים שתוארו ב-1825
קטגוריה:טקסונים שתוארו בידי אוגיסטן פיראמי דה קנדול
קטגוריה:אשחריים
תפוח הוורד

**תפוח הוורד** (שם מדעי: *Syzygium jambos*; שמות נוספים: ג'מבו ותפוח המים)הוא עץ טרופי וירוק-עד ממשפחת ההדסיים. מין זה בעל ענפים בכותיים ומשתפלים, עלווה ירוקה-כהה וארוכה ולבלוב ורוד-סגלגל. לתפוח הוורד אין קשר לתפוח, טעמו מזכיר את טעם הוורד ומשם קיבל את שמו. מקור הצמח הוא בדרום-מזרח אסיה.

בתפוח הוורד נאכל רק את החלק הצהוב בפרי שהוא בעצם שכבה דקה.

## תיאור
תפוח ורד הוא עץ מרשים בענפיו הבכותיים המשתפלים, הלבלוב הוורוד-סגלגל, ועליו הארוכים והכהים.

הוא ירוק כל השנה ויכול גם להיות מעוצב כשיח עם שמלת עלים וגם כעץ קטן וזקוף.

## מבנה העץ
גודל העץ הוא בין 1.5 ל-7 מטרים (מומלץ לשמור עליו בגובה של לא יותר מ-4 מטר). העץ אינו נוטה לפתח ענפים צידיים מרובים אלא אם מעודדים אותו. הוא יכול להיות מעוצב כשיח או כעץ קטן זקוף. שורשי העץ אינם אגרסיביים במיוחד ולא גורמים לנזק.

### הפרח
פרחי תפוח הורד הם בדרך כלל גדולים וצבעם לבן. הפרח עצמו עשוי חוטים.

### הפרי
צבע הפרי צהבהב עם לחי אדומה. גודל הפרי הוא כגודל ביצה, טעמו מתוק וניחוחו מזכיר ורדים.
ממוזער|טקסט=פירות עץ תפוח הוורד|פירות תפוח הוורד

## גידול
### תנאי גידול
על מנת לגדל את תפוח הוורד בזריעה יש להקפיד על מספר תנאים: לפני הזריעה יש לאחסן את הזרעים במקום יבש ולא קר, צריך לחכות לתחילת האביב - חורף, מומלץ לזרוע בעומק של 3 ס"מ ולשמור על מרחק של לפחות מטר מכל עץ אחר ומומלץ לגדלו באקלים טרופי חמים. זרעי תפוח הורד צורכים השקיה מרובה כדי לגדול. זמן הנביטה לתפוח הורד הוא כחודש .

### תנאי מחיה
מומלץ להשקות יותר בתקופת הפרי ובימים חמים. תפוח הורד אוהב מים וככל שמשקים אותו יותר בתקופת הפרי כך הפרי יותר עסיסי. כאשר העץ בן 4 שנים מומלץ להשקות אותו בכ10 עד 13 ליטר מים ליום. חובה שהצמח יהיה חשוף לשמש מלאה. תאריך פריחתו הוא בחורף או באביב ותאריך תנובת תפוח הורד הוא באביב או בקיץ. זמן נביטת הפרי הוא בין שנתיים לשלוש שנים ויש לקטוף את הפירות כשהם כמעט בשלים . על מנת שמזיקי הפרי (כגון: זבוב פירות ) לא יפגעו בפרי יש להניח מלכודות צהובות על הצמח .יש לגזום את תפוח הורד באמצע החורף או לאחר נביטת הפרי ואחת לכמה שנים מומלץ להוריד את גובה העץ בכמה מטרים.

### אזורי גידול
מקור העץ בהודו אך הוא יוכל להתפתח במרבית האזורים למעט האזורים בהם יש קרה.

## תפוח הוורד בישראל
תפוח הוורד הובא לארץ כבר בשנות השישים והוא צומח בכל חלקי הארץ ויעדיף שמש מלאה אך ייתן פירות גם בחצי צל.

## שימושים
תפוח הוורד משמש גם לנוי וגם למאכל וניתן לעשות בו שימוש לגדרות חיות וליצירת הסתרה עד לגובה של כשלושה מטרים. הפרי מתאים למאכל וניתן להכין ממנו ריבות, קינוחים וחליטות צמחים. בהודו נהוג להגיש את הפרי עם סוכר מתובל בצ'ילי, קינמון והל כסגולה להצלחה.

## קישורים חיצוניים

*The Rose Apple 
*Syzygium jambos 
*Syzygium jambos, Rose Apple 

## הערות שוליים

קטגוריה:הדסיים
שחמטן

**שַׁחְמְטָן** (שם מדעי: *Sarcophaga*) הוא סוג של זבוב במשפחת השחמטנים. הוא השחמטן הנפוץ בארץ ומכונה כך משום שצידה הגבי של הבטן מעוטר בדוגמה משובצת. למרות שדוגמה זו לא מופיעה בכל המינים, כל הסוגים בארץ תחת משפחת השחמטניים מכונים שחמטן. המינים בסוג זה לרוב מטילים את ביציהם על בשר רקוב, פגרים או צואה והרימות ניזונות מהבשר ולכן ידועים גם כזבובי בשר, אך מינים אחדים ניזונים מבקטריות או טפילים פנימיים של זחלים המשמשים להם כפונדקאים.

## הופעה
בסוג השחמטן קיימים מספר מינים. גודלם של המינים הבולטים הוא 12-15 מ"מ. גופם זיפני, מוצק וצבעו אפור. על החזה שלושה פסי אורך שחורים. בבטנו משבצות כהות ובהירות לסירוגין, דימוי דגם של לוח שחמט.

## מחזור חיים
זבובי הבשר הם בעלי גלגול מלא. תחילתם בביצה ממנה הם בוקעים, הם מתקיימים בשלוש דרגות זחל, הופכים לגולם וממנו בוקעים כבוגר.

הנקבה מטילה את הביצים בחומר אורגני שמוצאו מן החי כגון: בשרים, צואה, פגרים ופצעים של בעלי חיים. בתוך 20-8 שעות מרגע הטלת הביצים בוקעות מהן הרימות. רימה היא שלב הזחל, במחזור החיים של הזבוב. מיד עם הבקיעה מהביצה, הרימה מתחילה להאביס את עצמה בבשר, עד שהיא מוכנה לעבור לשלב הגולם. בשלב זה עוזבת הרימה את מקור המזון ועוברת לאדמה, שהיא מקום לחלוחי יותר, על מנת להפוך לגולם. ההתגלמות נעשית באדמה משום שהתפתחות דור אורכת למעלה משבועיים.

## בית גידול
ממוזער|זבוב שחמטן במנוחה.
הבוגרים מעופפים ונחים על פרחים, על צואה, על בשרים ועל פגרים. עלולים להעביר חיידקי מעיים ממקורות מזוהמים. הזחלים המתפתחים ברקמות חיות של בעלי חיים (מיאזיס) עלולים לגרום להם נזק.

## הדברה
כנגד הבוגרים נעשה שימוש בריסוס נקודתי, על מנת להדביר ולמנוע הטלת ביצים. כנגד הרימות נעשה שימוש בניקיון וחיטוי.

## קישורים חיצוניים

*זבוב שחמטן, מתוך אתר ציקורל הדברות, 2014
*זבוב שחמטן  מתוך אתר Jerusalem pest control, 2017
*pbase
*flesh fly facts and control

## הערות שוליים

קטגוריה:בעלי חיים שתוארו ב-1826
קטגוריה:טקסונים שתוארו בידי יוהאן ויהלם מיגן
קטגוריה:זבובאים
קטגוריה:אורגניזמים אוכלי צואה
אגם ת'וריסוואטן

**אגם ת'וריסוואטן** (איסלנדית: Þórisvatn) נמצא בדרום איסלנד. משמש כמאגר מים בגודל של 88 קמ"ר ומשמש כתחנת כוח לאנרגיה הנלקחת מנהר ת'יורסאו, אשר יורד מן הקרחון Hofsjökull בדרום איסלנד.
## גאוגרפיה
לאגם בדרך כלל יש צבע ירוק עז. כמו אגמים איסלנדיים אחרים, שהם אגמים קרחוניים או אגמים געשיים, לפני הקמת תחנת הכוח Vatnsfell, האגם Kririsvatn היה האגם השני בגודלו במדינה, לאחר פתיחת תחנת הכוח הפך לאגם המלאכותי הגדול במדינה, היום גודלו יכול להגיע עד 86 קמ"ר. לא הייתה זרימת מים באגם, אלא רק נתיבים תת-קרקעיים שהפליגו דרך הלבה, בעיקר באוסטבורטן.

העומק הנמוך ביותר של המים הוא 109 מטרים. גובה פני השטח שלו נע על 16.5 מטרים לאחר עונות השנה.

אגם Thorrisvatn, האגם הגדול ביותר באיסלנד, הוא המאגר הגדול ביותר וחלק חשוב של מערכת השירות של Landsvirkjun. כל המים שנצברו במאגרים Kvílarveita ו-Hágöngulón עוברים דרך אגם Thorrisvatn.

אגם Thorrisvatn הפך למאגר עם הסתה של נהר Thjórsá ב-Börfell Mountain בשנים 1970–1972. נהר Kaldakvísl הוסב לתוך האגם בקצה הצפוני של האגם וזרם מבוקר נבנה בקצה הדרומי.

תעלה נחפרה מהאגם ונבנה שער בטון בתעלה כדי לנהל את קצב הזרימה. התעלה נקראת תעלת Vatnsfell, ונושא מים מאגם Thorrisvatn דרך תחנת Vatnsfell לתוך המאגר Krókslón מעל תחנת סיגאלדה, ומשם לתחנות אחרות עוד למטה באזור קטיף. עבודה על המאגר החלה בשנת 1980 הושלמה בשנת 1997.

## קישורים חיצוניים

## הערות שוליים

קטגוריה:אירופה: ימות ואגמים